Έρσκιν Κάλντγουελ

Ο Έρσκιν Κάλντγουελ (Erskine Preston Caldwell, 17 Δεκεμβρίου 1903 - 11 Απριλίου 1987) ήταν Αμερικανός πεζογράφος και διηγηματογάφος με έντονη κοινωνική συνείδηση που αντανακλάται και στα έργα του. Γέννημα θρέμμα του Νότου των Ηνωμένων Πολιτειών της Αμερικής κατέγραψε στα βιβλία του τη ζωή των φτωχών κατοίκων και τις φυλετικές διακρίσεις κατά των μαύρων πολιτών της περιοχής.

Γεννήθηκε σε ένα χωριό της πολιτείας της Τζόρτζια. Ο πατέρας του ήταν πρεσβυτεριανός ιερέας και η μητέρα του δασκάλα. Ο πατέρας του λόγω των αναγκών του επαγγέλματός του, μετακινούνταν πολύ συχνά και έτσι ο νεαρός Έρσκιν είχε την ευκαιρία να γνωρίσει καλά τον Νότο. Δεκαεφτά χρονών εγκαταλείπει την οικογένειά του, και δουλεύοντας, ολοκληρώνει τις εγκύκλιες σπουδές του.
Φοιτητής ακόμα στο Πανεπιστήμιο της Βιρτζίνια εκδίδει το πρώτο του δοκίμιο, "The Georgia Cracker"  (1926), στο οποίο ασχολείται με θέματα φυλετικών διακρίσεων, κοινωνικής ανισότητας και κοινωνικής ανευθυνότητας.http://www.georgiaencyclopedia.org/articles/arts-culture/erskine-caldwell-1903-1987. Εργάζεται ένα διάστημα σαν δημοσιογράφος σε εφημερίδα της Ατλάντα, αφήνοντας το Πανεπιστήμιο χωρίς να το τελειώσει, και εμφανίζεται στην λογοτεχνία με τις νουβέλες του, "Bastard" (1929), και "Poor Fool" (1930). Το  "Bastard" θα απαγορευτεί από τις αρχές και όλα τα αντίτυπά του θα κατασχεθούν.https://www.biblionet.gr/προσωπο?personid=10474
Θα γίνει γνωστός με τα μυθιστορήματά του  "Tobacco Road" (1932) και "God's Little Acre" (1933). 
Το 1936 και το 1937 συνεργαζόμενος με τη φωτογράφο και μετέπειτα γυναίκα του   θα γυρίσει την πολιτεία της Τζώρτζια παίρνοντας συνεντεύξεις των ανθρώπων που εκείνη φωτογράφιζε. Έτσι γεννήθηκε το "You Have Seen Their Faces" (1937), ένας συνδυασμός φωτογραφίας και κειμένων που καθρεφτίζει τη ζωή των ανθρώπων εκείνης της περιόδου. 
Κατά τη διάρκεια του Β' Παγκοσμίου Πολέμου κατάφερε να εκδώσει διαβατήριο για την τότε Σοβιετική Ένωση και ταξίδεψε μέχρι την Ουκρανία όπου κατέγραψε σαν πολεμικός ανταποκριτής τον πόλεμο σε εκείνο το μέτωπο. Εκείνη την περίοδο θα κάνει και άλλα ταξίδια στο Μεξικό, στην Κίνα, την Ισπανία.
Πέθανε το 1987 στην Αριζόνα,https://www.findagrave.com/cgi-bin/fg.cgi?page=gr&GRid=6274476 από καρκίνο στους πνεύμονες έχοντας αφήσει πίσω του πλούσιο έργο: 25 μυθιστορήματα, 150 διηγήματα, 2 παιδικά βιβλία και εκατοντάδες δημοσιογραφικά άρθρα, ταξιδιωτικές εντυπώσεις και ανταποκρίσεις.

Ενδεικτική εργογραφία και ελληνικές μεταφράσεις
1932: Tobacco Road, μυθιστόρημα
μτφ. Άρης Αλεξάνδρου (εκδ. "Γκοβόστη", χ.χ)
μτφ. Α.Ιορδάνου («Καπνοτόπια», "Πάπυρος-ΒΙΠΕΡ", 1973)
1933: God's Little Acre (Το χωραφάκι του Θεού), μυθιστόρημα 
μτφ. Αγλαΐα Αννίνου ("Ενωμένοι Εκδότες" 1955)
1935: Tenant Farmers, δοκίμιο
1935: Some American People, δοκίμιο
1936: We Are the Living, συλλογή διηγημάτων
1937: You Have Seen Their Faces (Είδαμε τα πρόσωπά τους), κείμενα  στις φωτογραφίες (ντοκουμέντο) της  Margaret Bourke-White
1939: North of the Danube (Βορείως του Δούναβη), κείμενα στις φωτογραφίες (ντοκουμέντο) της Margaret Bourke-White
1940: Trouble in July, νουβέλα 
μτφ. Αντώνης Ζαχαρόπουλος («Καλοκαιριάτικη μπόρα», "Βιβλιοπρομηθευτική", 1954 και "Ηριδανός", χ.χ.)
1946: A House in the Uplands (Σπίτι στα υψώματα), νουβέλα  
μτφ. : Αρετή Καλεσάκη («Βίαιος άντρας», "Αστάρτη" 1989)
1949: A Place Called Estherville (Ένα μέρος που λέγεται Έστερβιλ), μυθιστόρημα
1951: Call It Experience(Πείτε το εμπειρία), αυτοβιογραφία
1953: The Complete Stories of Erskine Caldwell (άπαντα τα διηγήματα)   
1958: Claudelle Inglish, μυθιστόρημα
1958: Molly Cottontail, παιδικό
1965: The Seduction οf Emily Brown (Η αποπλάνηση της Έμιλυ Μπράουν), διήγημα
1967: Writing in America (Γράγοντας στην Αμερική), δοκίμιο
1968: Deep South (Βαθύς Νότος), ταξιδιωτικό
1987: With All My Might (Με όλη μου την δύναμη), αυτοβιογραφία
 Άντρας και γυναίκα, μτφ. Τάσος Μενδράκος (εκδ. "Ροές", 2008 - περιλαμβάνεται στο βιβλίο "Θαμπή Αμερική")

Παραπομπές - Πηγές

Κατηγορία:Αμερικανοί μυθιστοριογράφοι
Κατηγορία:Αμερικανοί διηγηματογράφοι
Κατηγορία:Συγγραφείς παιδικής και νεανικής λογοτεχνίας
Κατηγορία:Αμερικανοί δοκιμιογράφοι
Κατηγορία:Αμερικανοί περιηγητές
Κατηγορία:Αμερικανοί λαογράφοι